text: 94. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΔΙΚΑΙΟΣΥΝΗΣ Αριθ. ΑΠ 97381 της 25 Οκτ./18 Νοεμ. 1980 (ΦΕΚ Β' 1170) Περί καθορισμού τρόπου πληρώσεως θέσεων με σύμβαση εργασίας ιδιωτικού δικαίου. Έχοντας υπόψη τις διατάξεις της παρ. 1 του άρθρ. 3 του Νόμ. 1057/1980 "περί του ωραρίου των απασχολουμένων εις υπηρεσίας του Δημοσίου κλπ. λειτουργούσας επί 24ώρου βάσεως ή υπό την μορφήν εργοστασίου ή εργοταξίου ή συνεργείου ή εις εργασίας υπαίθρου και άλλων τινών διατάξεων", αποφασίζουμε: Καθορίζουμε όπως η πλήρωση των κατωτέρω θέσεων του άρθρ. 9 του Νόμ. 993/79 της Κεντρικής Υπηρεσίας του Υπουργείου Δικαιοσύνης και των Ιατροδικαστικών Υπηρεσιών Αθηνών και Πειραιώς, που προβλέπονται από τις έναντι εκάστης ειδικότητος ή κατηγορίας κείμενες διατάξεις γίνεται με επιλογή ή διαγωνισμό ως εξής: 1.Κεντρική Υπηρεσία Υπουργείου Δικαιοσύνης. Α. Θέσεις Ειδικού Επιστημονικού Προσωπικού: Αναλυτές - Προγραμματιστές Ηλεκτρονικών Υπολογιστών (Π.Δ. 738/25.7.1980, άρθρο μόνο), με διαγωνισμό. Β. Θέσεις Τεχνικού Προσωπικού: α)Αρχιτέκτονες (Π.Δ. 602/1976, άρθρ. 42), με επιλογή. β)Πολιτικοί Μηχανικοί (Π.Δ. 602/1976, άρθρ. 42), με επιλογή. γ)Δημοσιογράφοι (Π.Δ. 602/1976, άρθρ. 42), με επιλογή. δ)Μεταφραστές (Π.Δ. 602/1976, άρθρ. 42), με διαγωνισμό. Γ .Θέσεις Βοηθητικού Προσωπικού: α)Συντηρητές Κτιρίου Κεντρικής Υπηρεσίας Υπουργείου Δικαιοσύνης (Π.Δ. 602/1976, άρθρ. 42), με επιλογή. β)Οδηγοί αυτοκινήτου (Π.Δ. 602/1976, άρθρ. 42), με επιλογή. γ)Εργάτες (Π.Δ. 602/1976, άρθρ. 42), με επιλογή. δ)Καθαρίστριες (Π.Δ. 602/1976, άρθρ. 42), με επιλογή. 2.Ιατροδικαστικές Υπηρεσίες Αθηνών και Πειραιώς: Α. Ιατρός Ιατροδικαστικής Υπηρεσίας Αθηνών (Νόμ. 4044/1960, άρθρ. 3), με επιλογή. Β. Θέσεις Βοηθητικού Προσωπικού: Καθαρίστριες Ιατροδικαστικών Υπηρεσιών Αθηνών και Πειραιώς (Β.Δ. από 9.7.52 ΦΕΚ 194 τ.Α' και Β.Δ. από 29.12.53 ΦΕΚ 356 τ.Α΄), με επιλογή. 6.Α.α.93-94 Οργανισμός Υπουργείου Δικαιοσύνης 